৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কোয়েতজার-সহ স্কটল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে তার দৃঢ়তাপূর্ণ ব্যাটিং স্বত্ত্বেও স্কটল্যান্ড দল ১১৯ রানের বিশাল ব্যবধানে পরাজিত হয়। খেলায় তিনি ৮৪ বলে ৭১ রান করে দলের সর্বোচ্চ রান সংগ্রহকারী হন। এ রানটি ক্রিকেট বিশ্বকাপের ইতিহাসে ১৯৯৯ সালের ক্রিকেট বিশ্বকাপে পাকিস্তানের বিপক্ষে গ্যাভিন হ্যামিলটনের করা ৭৬ রানের পর স্কটল্যান্ডের দ্বিতীয় সর্বোচ্চ সংগ্রহ। দলীয় অধিনায়ক প্রিস্টন মমসেনের সাথে ৪র্থ উইকেটে স্কটল্যান্ড দল ৬০ রান করে যা বিশ্বকাপে দলের সর্বোচ্চ জুটি। এছাড়াও স্কটল্যান্ডের বিশ্বকাপের ইতিহাসে যে-কোন জুটিতে এ সংগ্রহটি চতুর্থ সর্বোচ্চ রানের জুটি। ৫ মার্চ, ২০১৫ তারিখে বাংলাদেশের বিপক্ষে গ্রুপ পর্বের ৪র্থ খেলায় তিনি ১৫৬ রানের বিশাল ইনিংস খেলেন। তার এ সেঞ্চুরিটি স্কটল্যান্ডের পক্ষে বিশ্বকাপে প্রথম। এছাড়াও তার এ সংগ্রহটি সহযোগী দেশগুলোর পক্ষে বিশ্বকাপে সর্বোচ্চ রান। তার একক নৈপুণ্যে বিশ্বকাপের কোন খেলায় স্কটল্যান্ড প্রথমবারের মতো ৩০০+ রান সংগ্রহ করে। পরবর্তীতে তামিম ইকবালসহ শীর্ষ ব্যাটসম্যানদের কৃতিত্বে বাংলাদেশ সফলভাবে একদিনের আন্তর্জাতিকে সর্বোচ্চ রান তাড়া করে ৬ উইকেটে বিজয়ী হয়।

খেলোয়াড়ী জীবন
ব্যক্তিগত জীবন
সেরা ক্রীড়াশৈলী প্রদর্শন
ক্রিকেট বিশ্বকাপ